— 110 — 



tæt bevokset med Tamariskebuske. Disse danner her flere af de oven- 

 for (pag. 82) beskrevne Tamarix-KWtter, som er faste og lagdelte, 

 men Buskene vokser ogsaa i Mængde paa det løse, bevægelige Sand. 

 Blandet imellem Tamariskerne er Alhagi Camelorum i Tusindvis, 

 ofte gaaende op til Klittoppene, Pluchea caspica og Lydum ruthe- 

 nicum paa lavere Steder samt Phragmites communis Dette grønne 

 Bælte er skarpt afgrænset fra Ørkenen indenfor. Denne er en nø- 

 gen Slette, hvis Bund er Løss; den er fast og flad og jævn og be- 

 grænses langt borte af en Oases grønne Træer og Marker. Enkelte 

 Steder er dog Bunden reven op, — ved Vinderosion? — og her 

 viser Løssen den bekendte Ejendommelighed, at den danner lod- 

 rette Skrænter. De største er et Par Meter høje. 



1 Vest ligger nogle store og næsten nøgne Sandklitter, som ved 

 deres Form viser, at nordøstlige Vinde er fremherskende, — og 

 hist og her ses paa Løsssletten mindre Klitter, i hvis Nærhed Ler- 

 bunden kan være bedækket med et jævnt Sandlag. 



Paa de store Klitter vokser isolerede Tuer af Aristida pennata. 

 1 en sandet Dal mellem to Klitter ses allerede paa Afstand friske 

 grønne Pletter, det er Grupper af store kraftige Alhagi. Den øst- 

 ligste Klits Glideskraaning har begyndt at hælde sine Sandmasser 

 over dem, nogle stikker kun de yderste Skudspidser op af Sandet, 

 deres Dage er talte. Paa den anden Side Klitten lider Alhagi den 

 modsatte Skæbne: Sandet blæser bort under den, og store friske 

 Lysskud-Buske er væltede, de ses liggende paa Sandet, forankrede 

 ved meterlange Stængelstykker. Disse har tidligere — da de var 

 i Jorden — været lodrette. Man kan se, at de er nylig udgravede, 

 og de har heller ikke endnu dannet nye Lysskud fra deres nedre 

 Dele. 



Endnu en Planteart ses i de store Klitter: nogle mandshøje 

 Buske af Populus euphratica. Det er en Gæst fra Floddalen. Der 

 ses kun en lille Gruppe et enkelt Sted i Læ af en af de største 

 Klitter. 



De dybeste Dale imellem Klitterne gaar ned til den nøgne Løss- 

 bund. Den er her fuldstændig nøgen. Har der tidligere været 

 nogen Vegetation, er den bleven kvalt af Sandet, som er gaaet 

 over den. 



Set fra Klittoppene er Lersletten ikke grøn, men tæt plettet. 

 Flodens Nærhed gør, at den er usædvanlig, rigeligt bevokset. Der 

 findes følgende Planter: lave Buske af Salsola subaphylla og 

 S. Arbuscula, desuden Alhagi og de tre enaarige Arter Ceratocarpus 



